# Atril - manual for dokumentfremviseren

## Indledning

Atril-dokumentfremviseren gør det muligt at vise dokumenter i forskellige formater såsom Portable Document Format-filer (PDF) og PostScript-filer. Atril-dokumentfremviseren følger Freedesktop.org- og MATE-standarderne for at tilbyde integration med skrivebordsmiljøet.

## Kom godt i gang

### For at starte Atril - dokumentfremviser

Atril - dokumentfremviser starter, når du åbner et dokument såsom en PDF- eller PostScript-fil.

Alternativt kan du starte Atril - dokumentfremviser fra kommandolinjen, med kommandoen: `atril`.

### Når du starter dokumentfremviseren Atril

Når du starter Atril - dokumentfremviser vises det følgende vindue.

#### Atrils vindue

Viser Atrils hovedvindue. Indeholder titellinje, værktøjslinje og visningsområdet. Menulinjen indeholder menupunkterne Fil, Rediger, Vis, Gå og Hjælp

Atril - dokumentfremviser-vinduet indeholder de følgende elementer:

Menubjælke

- Menupunkterne på menulinjen indeholder alle de kommandoer, du skal bruge for at arbejde med dokumenter i Atril - dokumentfremviser.

Værktøjslinje

- Værktøjslinjen indeholder et udvalg af de kommandoer du kan finde i menulinjen.

Billedområde

- Visningsområdet viser dokumentet

I Atril - dokumentfremviser kan du udføre den samme handling på flere måder. For eksempel kan du åbne et dokument på de følgende måder:

UI-komponent | Handling
Vindue | Træk en fil ind i Atril - dokumentfremviser-vinduet fra et andet program såsom en filhåndtering. Dobbeltklik på filnavnet i filhåndteringen
Menubjælke | Vælg Fil Åbn.
Genvejstaster | Tryk Ctrl O.

Denne manual dokumenterer menulinjens funktioner.

## Brug

### For at åbne et dokument

For at åbne et dokument, udfør de følgende trin:

1. Vælg Fil Åbn .

2. I dialogen Åbn dokument, vælg filen du ønsker at åbne.

3. Klik Åbn. Atril - dokumentfreviser viser navnet på dokumentet i titellinjen for vinduet.

For at åbne et andet dokument, vælg Fil Åbn igen. Atril - dokumentfremviser åbner hver fil i et nyt vindue.

Hvis du prøver at åbne et dokument med et foramt som Atril - dokumentfremviser ikke genkender, så viser programmet en fejlbesked.

### At navigere igennem et dokument

Du kan navigere igennem en fil på følgende måder:

- For at vise den næste side, vælg Gå Næste side .

- For at se den forrige side, vælg Gå Forrige side .

- For at vise den første side i dokumentet, vælg Gå Første side .

- For at vise den sidste side i dokumentet, vælg Gå Sidste side .

- For at vise en bestemt side, indtast sidetallet eller sideetiketten i tekstboksen på værktøjslinjen, tryk så Retur.

### For at rulle en side

For at vise sideindholdet, som i øjeblikket ikke vises i visningsområdet, brug de følgende metoder:

- Brug piletasterne eller mellemrumstasten på tastaturet.

- Træk visningområdet ved at klikke på den midterste museknap et sted i dokumentet og flyt så musen. For eksempel, for at rulle en side ned, træk visningsområdet opad i vinduet.

- Brug rullebjælkerne på vinduet.

### For at ændre sidestørrelse

Du kan bruge de følgende metoder til at ændre størrelse på en side i visningsområdet for Atril - dokumentfremviser:

- For at øge sidestørrelsen, vælg Vis Zoom ind .

- For at mindske sidestørrelsen, vælg Vis Zoom ud .

- For at ændre størrelsen på en side til samme bredde som visningsområdet for Atril - dokumentfremviser, vælg Vis Tilpas sidebredde .

- For at ændre størrelse på en side så den passer ind i visningsområdet for Atril - dokumentfremviser, vælg Vis Tilpas .

- For at ændre størrelse på Atril - dokumentfremviser-vinduet til samme bredde og højde som skærmen, vælg Vis Fuld skærm . For at ændre størrelse på Atril - dokumentfremviser-vinduet til original størrelse, klik på knappen Afslut fuldskærm.

### For at se sider eller dokumentstruktur

For at vise bogmærker eller sider, udfør de følgende trin:

1. Vælg Vis Sidelinje eller tryk på F9.

2. Brug rullegardinlisten i sidepanelets teksthoved til at vælge om dokumentstruktur eller sider skal vises i sidepanelet.

3. Brug sidepanelets rullebjælker til at vise det krævede element eller side i sidepanelet.

4. Klik på et element for at navigere til det sted i dokumentet. Klik på en side for at navigere til den side i dokumentet.

### For at vise egenskaber for et dokument

For at vise egenskaber for et dokument, vælg Fil Egenskaber .

Dialogen Egenskaber viser al information tilgængelig

### For at udskrive et dokument

For at udskrive et dokument, vælg Fil Udskriv .

Hvis du ikke kan vælge menuelementet Udskriv, så har forfatteren af dokumentet deaktiveret udskrivningsmuligheden for dette dokument. For at aktivere udskrivningsmuligheden, så skal du indtaste administratoradgangskoden, når du åbner dokumentet. Se atril-password for yderligere information om filer beskyttet med adgangskode.

Dialogen Udskriv har de følgende faneopdelte afsnit:

- Job

- Printer

- Papir

#### Arbejde

Udskriftsområde

- Vælg en af de følgende muligheder for at bestemme, hvor mange sider der skal udskrives:

  - Alle

    Vælg denne indstilling for at udskrive alle siderne i dokumentet.

  - Sider fra

    Vælg denne indstilling for at udskrive det valgte interval af sider i dokumentet. Brug rulleboksene til at angive den første side og den sidste side i intervallet.

#### Printer

Printer

- Brug denne rullegardinsliste til at vælge printeren hvortil du ønsker at udskrive dokumentet.

  Indstillingen Opret et PDF-dokument er ikke understøttet i denne version af Atril - dokumentfremviser.

Indstillinger

- Brug denne rullegardinsliste til at vælge printerindstillinger.

  For at konfigurere printeren skal du klikke på Konfigurer. For eksempel kan du aktivere eller deaktivere duplex-udskrift, eller planlægge forsinket udskrift, hvis denne funktionalitet understøttes af printeren.

Sted

- Brug denne rullegardinsliste til at vælge en af de følgende udskrivningsdestinationer:

  CUPS

- Udskriver dokumentet til en CUPS-printer.

  Hvis den valgte printer er en CUPS-printer, er CUPS den eneste mulighed i denne rullegardinsliste.

lpr

- Udskriv dokumentet til en printer.

Fil.

- Udskriv dokumentet til en PostScript-fil.

  Klik på Gem som for at vise en dialog, hvor du angiver navn og placering til PostScript-filen.

Tilpasset

- Brug den angivne kommando til at udskrive dokumentet.

  Indtast navnet på kommandoen i tekstboksen. Inkluder alle kommandolinjeargumenter.

Tilstand

- Denne funktionalitet er ikke understøttet i denne version af Atril - dokumentfremviser.

Type

- Denne funktionalitet er ikke understøttet i denne version af Atril - dokumentfremviser.

Kommentar

- Denne funktionalitet er ikke understøttet i denne version af Atril - dokumentfremviser.

#### Papir

Papirstørrelse

- Brug denne rullegardinliste til at vælge papirstørrelsen som du ønsker at udskrive dokumentet til.

Bredde

- Brug denne rulleknap til at angive papirbredden. Brug rullegardinslisten ved siden af til at ændre måleenhed.

Højde

- Brug denne rulleknap til at angive papirhøjden.

Feedretning

- Brug denne rullegardinsmenu til at vælge retningen af det papir som er i printeren.

Sideretning.

- Brug denne rullegardinsliste til at vælge sideretning.

Layout

- Brug denne rullegardinsliste til at vælge sidelayout. En forhåndsvisning af hvert layout, du vælger, vises i Eksempel-området.

Papirskuffe

- Brug denne rullegardinsliste til at vælge papirbakken.

### For at kopiere et dokument

For at kopiere en fil, udfør de følgende trin:

1. Vælg Fil Gem en kopi .

2. Tast det nye filnavn i tekstboksen Filnavn i dialogen Gem en kopi.

   Hvis nødvendigt, angiv placeringen for det kopierede dokument. Som standard gemmes kopier i din hjemmemappe.

3. Klik på Gem.

### At arbejde med dokumenter med adgangskode

En forfatter kan bruge de følgende adgangskodeniveauer til at beskytte et dokument:

- Brugeradgangskode som gør at andre kan læse dokumentet.

- Administratoradgangskode som tillader andre at udføre yderligere handlinger, såsom udskrivning af dokumentet.

Når du forsøger at åbne et dokument beskyttet med adgangskode så viser Atril - dokumentfremviser en sikkerhedsdialog. Indtast enten brugeradgangskoden eller administratoradgangskoden i tekstboksen Indtast dokumentadgangskode, klik så Åbn dokument.

### For at lukke et dokument

For at lukke et dokument, vælg Fil Luk .

Hvis vinduet er det sidste Atril - dokumentfremviser-vindue åbent så afsluttes programmet.

## Genveje

Nedenfor er en liste over genveje i Atril - dokumentfremviseren:

Genvej | Handling
Ctrl O | Åbn et eksisterende dokument
Ctrl S | Gem en kopi af det aktuelle dokument
Ctrl P | Udskriv dokument
Ctrl W | Luk vinduet
Ctrl C | Kopier markering
Ctrl A | Vælg alt
Ctrl F / (skråstreg) | Søg efter noget tekst i dokumentet
Ctrl G F3 | Find næste
Ctrl+ (plus-tegn) + = | Forstør
Ctrl- (minus-tegn) - | Formindsk
Ctrl R | Genindlæs dokumentet
Side op | Gå til den foregående side
Side ned | Gå til den næste side
Mellemrum Skift Slet tilbage Retur | Rul fremad
Skift Mellemrum Slet tilbage Skift Retur | Rul baglæns
Skift Side op | Gå en bunke sider op
Skift Side ned | Gå en bunke sider ned
Hjem | Gå til den første side
End | Gå til den sidste side
Ctrl L | Gå til side efter sidenummerering eller etiket
F1 | Hjælp
F5 | Vis dokumentet som en præsentation
F9 | Vis eller skjul sidepanelet
F11 | Skift fuldskærmstilstand